„**Sweet Home Alabama**" je názov singlu skupiny Lynyrd Skynyrd, ktorý sa prvýkrát objavil v roku 1974 na druhom albume skupiny nazvanom *Second Helping*. 

„Sweet Home Alabama" bola sčasti napísaná ako odpoveď na piesne „Southern Man" a „Alabama" Neila Younga, v ktorých sa kriticky vyjadroval k Juhu. Skladba zaujíma postoj obrany a oslavy Juhu. Väčšia časť textu „Sweet Home Alabama" je tvorená spevákovou túžbou vrátiť sa späť do svojho rodného štátu Alabama, avšak obsahuje aj slová, ktoré sa niekedy interpretujú ako vyjadrenie podpory vtedajšiemu guvernérovi Georgeovi Wallaceovi a tiež ako odpustenie za škandál Watergate. Navzdory tejto kontroverznosti sa skladba stala jednou z najobľúbenejších piesní tzv. južanského rocku v histórii rockovej hudby.

Neil Young
----------

Text piesne je narážkou na skladby Neila Younga "Southern Man" a "Alabama", ktoré hlásia údajný rasizmus a pokrytectvo v zaobchádzaní s čiernymi ľuďmi na Juhu (konkrétne v štáte Alabama). 

Napriek obľúbenému presvedčeniu, že medzi Youngom a skupinou Lynyrd Skynyrd panovalo nepriateľstvo, je dokázané, že medzi nimi vládlo obojstranné uznanie. Krátko po vydaní "Sweet Home Alabama" sa textár skupiny Lynyrd Skynyrd Ronnie Van Zant spýtal Neila Younga, či by skupina nemohla nahrať nejakú jeho skladbu. Young im ponúkol "Powderfinger", avšak k nahratiu tejto piesne sa nedostali, možno aj kvôli havárii lietadla v roku 1977, pri ktorej Van Zant a niektorí ďalší členovia skupiny zahynuli. Pieseň tak skončila na Youngovom albume *Rust Never Sleeps*. Taktiež Van Zenta niekoľkokrát videli nosiť tričko, na ktorom bol zobrazený obal Youngovho albumu *Tonight's the Night*. Podobne, aj basista skupiny Crazy Horse mal na sebe tričko skupiny Lynyrd Skynyrd v koncertnom filme Neila Younga a kapely Crazy Horse s názvom Rust Never Sleeps.

Politické odkazy
----------------

V spojení s obranou Juhu, pieseň tiež obsahuje politické odkazy, ktoré boli zdrojom kontroverzie.

V čase napísania skladby (1974) bol guvernérom vedúci stúpenec rasovej segregácie George Wallace.

Fanúšikovia skladby tvrdia, že slová tejto piesne neznamenajú podporu pre Wallaceovu politiku. Naopak, interpretujú ich ako vypískanie guvernéra a vyhlásenie, že skupina robila všetko pre to, aby udržala guvernéra mimo úrad. Rôzni členovia skupiny popreli, že skladba podporuje segregáciu. Taktiež v poslednom rádiovom rozhovore pozostalí členovia skupiny vyhlásili, že posledný riadok je odkazom na pochod za ľudské práva, vedený Martinom Lutherom Kingom.

Avšak, bez ohľadu na zámer autorov piesne, mnohé biele rasistické skupiny ju používali ako druh hymny. Neo-nacistická rocková skupina Skrewdriver nahrala svoju verziu piesne, v ktorej sú dvojzmyselné slová prepísané na otvorene rasistické. Tretia sloha, vyjadrujúca obdiv hudbe Muscle Shoals studios (nahranej prevažne Afroameričanmi) je tiež nahradená textom, ktorý vyjadruje obdiv Ku Klux Klanu. Naproti tomu, „Swampers", spomenutí v piesni, boli naozaj bieli hudobníci.

Verzie
------

Okrem originálu na albume Second Helping sa skladba objavila na viacerých kolekciách a živých albumoch kapely. V roku 2004 sa zrodila jej hip-hopová verzia v podaní rapovej skupiny B.A.M.A. sídliacej v Alabame. Argentínski hudobníci Charly García a Andrés Calamaro spravili verziu s upraveným textom, nazvanú „Sweet Home Buenos Aires", ktorá sa stala miestnou klasikou.

V médiách a populárnej kultúre
------------------------------

"Sweet Home Alabama" ostáva obľúbenou skladbou na želanie na rockových rádiostaniciach. Objavila sa tiež v mnohých filmoch, vrátane *Texaský masaker motorovou pílou* (2003), *Con Air*, *8. míľa*, *Forrest Gump*, *Joe Dirt*, *The Girl Next Door* a *Sahara*. V roku 2002 si názov skladby vypožičal režisér Andy Tennant pre svoj film Sweet Home Alabama (*Sladká Alabama / Dievča na roztrhanie*). Soundtrack k tomuto filmu obsahuje originálnu verziu, ako aj coververziu od Jewela Kilchera. 

Pieseň poslúžila aj ako úvodná zvučka videohier spojených so sériou NASCAR od EA Sports. Stala sa neoficiálnou štátnou piesňou Alabamy a obľúbenou piesňou medzi študentmi univerzity Univerzity of Alabama.

Ukážka skladby bola použitá aj v reklamných kampaniach firmy KFC.

Externé odkazy
--------------

* Melódia piesne

| * z
* d
* u
Lynyrd Skynyrd |
| --- |
| 
* **Johnny Van Zant**
* **Gary Rossington**
* **Rickey Medlocke**
* **Michael Cartellone**
* **Mark Matejka**

* Ronnie Van Zant
* Allen Collins
* Billy Powell
* Steve Gaines
* Cassie Gaines
* Leon Wilkeson
* JoJo Billingsley
* Bob Burns
* Kurt Custer
* Ean Evans
* Randall Hall
* Leslie Hawkins
* Larry Junstrom
* Ed King
* Artimus Pyle
* Hughie Thomasson

 |
| Albumy | 
* *(pronounced ’lĕh-’nérd ’skin-’nérd)*
* *Second Helping*
* *Nuthin' Fancy*
* *Gimme Back My Bullets*
* *Street Survivors*
* *Lynyrd Skynyrd 1991*
* *The Last Rebel*
* *Twenty*
* *Edge of Forever*
* *Vicious Cycle*

 |
| Koncertné albumy | 
* *One More from the Road*
* *Southern By the Grace of God*
* *Lyve from Steel Town*
* *Lynyrd Skynyrd Lyve: The Vicious Cycle Tour*

 |
| Kompilácie | 
* *20th Century Masters: The Millennium Collection: The Best of Lynyrd Skynyrd*
* *All Time Greatest Hits*
* *Boxed Set*
* *The Best of the Rest*
* *Endangered Species*
* *The Essential Lynyrd Skynyrd*
* *Gold & Platinum*
* *Greatest Hits*
* *Legend*
* *Lynyrd Skynyrd*
* *Skynyrd's First: The Complete Muscle Shoals Album*
* *Skynyrd's First And... Last*
* *Skynyrd's Innyrds*
* *Old Time Greats*
* *A Retrospective*
* *Solo Flytes*
* *Then and Now*
* *Then And Now, Vol. 2*
* *Thyrty The 30th Anniversary Collection*
* *What's Your Name*

 |
| Video | 
* Freebird... The Movie

 |